જીએસટીમાં વેપારી દ્વારા રજૂ કરવામાં આવતા તમામ ડેટાને હવે એકબીજા સાથે સાંકળી લેવાની કાર્યવાહી પૂરી કરી દેવામાં આવી છે, તેના કારણે વેપારી દ્વારા મહિનાના અંતમાં જ્યારે રિટર્ન ભરવાની કામગીરી કરે ત્યારે તેઓને ઓટો પોપ્યુલેટેડ ડેટા જ રિટર્નમાં સરળતાથી મળી જાય છે, પરંતુ કેટલાક વેપારીઓ દ્વારા ઇવેબિલ બનાવ્યા બાદ તેમાં ભૂલ હોય તો ઇવેબિલને ૨૪ કલાકમાં રદ કર્યા વિના જ બીજંુ ઇવેબિલ બનાવી દેતા હોય છે, જેથી વેપારી જ્યારે જીએસટીઆર ૧નું રિટર્ન ભરે ત્યારે એક જ માલના બે ઇવેબિલ સિસ્ટમમાં દર્શાવવામાં આવતા હોય છે.